Shailene Woodley

Shailene Diann Woodley (født 15. november 1991) er en amerikansk skuespiller.

 Biografi 
Woodley ble født i Simi Valley i California og fikk sin første rolle da hun var fem år gammel. I 2004 ble hun nominert til Young Artist Award for sin rolle i Place Called Home som California Ford.http://www.imdb.com/title/tt0375139/awards
Hun hadde rollen som Felicity Merriman i An American Girl Adventure.  

Woodleys spilte Kaitlin Cooper i den første sesongen av The OC. Woodley har hatt mindre roller i flere episoder av Crossing Jordan, Without a Trace, Alle elsker Raymond, My Name is Earl, CSI: NY, og Close to Home. I 2007 spilte Woodley i TV-serien Cold Case som Sarah Gunden.

Fra juli 2008 spiller Shailene Woodley i ABCs familieserie Mitt hemmelige tenåringsliv i rollen som Amy Juergens. Denne serien hadde premiere i USA 1. juli 2008.

I 2011 spilte Woodley en av hovedrollene i filmen The Descendants, en prestasjon hun ble belønnet med en Golden Globe-nominasjon for. George Clooney spilte hovedrollen som hennes far.

Hun har senere spilt i filmatiseringen av Divergent,  og portrettert kreftsyke Hazel Grace i filmatiseringen av John Greens bok Faen ta skjebnen. I 2016 fikk hun en rolle i Snowden om Edward Snowden. I 2018 opptrådte hun i dramafilmen Adrift, og i 2023 fikk hun en rolle i thrilleren To Catch a Killer.

I 2017 hadde hun en av hovedrollene i miniserien Big Little Lies.

 Referanser 

 Eksterne lenker 


 Shailene Woodley Bio
 Secret Life of the American Teenager – Offical Site
 The Secret Life of the American Teenager – Fansite

Kategori:Skuespillere fra USA
Kategori:Personer fra Simi Valley
Kategori:Personer fra San Bernardino